|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

19.11.2024 г.

**„Жокера: Лудост за двама“ идва направо от големия екран за зрителите на А1 Видеотека**

* ***„Жокера: Лудост за двама“*** *е част от* ***А1 Видеотека.***
* ***До 30 декември*** потребителите могат да получат своя премиум достъп до заглавието от удобството на дома си.
* *Втората част на хитовия филм може да бъде нает от зрителите на Xplore TV за 48 часа.*

През ноември зрителите на А1 Видеотека получават достъп до още едно премиум заглавие, което наскоро се появи по световните кино екрани. Дългоочакваният филм „Жокера: Лудост за двама“ може да бъде нает от зрителите на А1 Видеотека за 48 часа срещу еднократна такса от 23,99 лева. Заглавието е поредният холивудски блокбъстър, достигащ до потребителите на A1 Xplore TV и е едно от най-дългоочакваните за годината.

Филмът е продължение на хитовия „Жокер“ от 2019 година, с който Хоакин Финикс бе отличен с награда „Оскар“ за най-добра главна мъжка роля. В „Жокера: Лудост за двама“ Финикс отново се превъплъщава в ролята на противоречивия Артър Флек, но този път редом до него застава и звездата Лейди Гага, която „взривява“ киното със своя образ на Харлийн Куинзел, позната още като Харли Куин. Официалната премиера се състоя на 4 септември по време на Международния филмов фестивал във Венеция и предизвика смесени, бурни реакции от страна на критиците.

Историята във втората част от филма, който зрителите на А1 Видеотека могат да гледат от комфорта на дома си, продължава от момента, в който делото по престъпленията на Артър Флек започва. Самият той е затворен вече няколко години в държавната болница „Аркам“. Докато адвокатката му се бори да докаже неговата невинност, базирайки се на това, че в него живеят две личности и той спешно се нуждае от специализирано ментално лечение, Артър среща истинската любов. В лицето на Харлийн, известна с прякора Лий, той открива разбиране и за пръв път не се чувства самотен. Оказва се, че Лий е негова голяма фенка и счита Жокера за своя сродна душа, затова умишлено се докарва до това да влезе в болницата.

Историята е съчетание между криминале, драма и мюзикъл и се разгръща многослойно, а блестящата игра на Финикс и Гага не е за изпускане. „Жокер: Лудост за двама“ е подходящ за всеки филмов фен и може да предизвика голям спектър от емоции спрямо начина на тълкуване на зрителя.

Благодарение на постоянните усилия на А1 да предлага на своите зрители разнообразно съдържание, актуалното кино заглавие „Жокер: Лудост за двама“ идва на екраните у дома. Премиерният филм може да бъде нает срещу такса от 23,99 лева и да се гледа от цялото домакинство неограничен брой пъти в рамките на 48 часа.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*